
הנתבעים:             1. יאיר גוילי, ת"ז 32816985
	
			2. הפניקס חברה לביטוח בע"מ
			מרחוב דרך השלום 53, גבעתיים

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	763 ₪ (תקנה 34 לתוספת לתקנות בתי המשפט (אגרות), תשס"ז – 2007. 

תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעים הגישו למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 











חלק 2: 

(1) בעלי הדין : 

1. התובע 1 הינו מי שבכל הזמנים הרלוונטיים לתביעה זו היה הבעלים ו/או המשתמש ברכב הנושא מספר רישוי 275-21-002 (להלן"הרכב").

2. התובעת 2 הינה מי שבכל הזמנים הרלוונטיים לתביעה זו הייתה הנוסעת ברכב.

3. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

(2) פירוט הסעד המבוקש באופן תמציתי: 

4. התובעים נפגעו בתאונת דרכים כהגדרתה בחוק הפיצויים לנפגעי תאונות דרכים. הנתבעת 2 ביטחה את השימוש ברכב בו אירעה התאונה בביטוח חובה ועל כן עותרים התובעים לפצותם בגין הנזקים שנגרמו להם בתאונה.  

5. מחמת מגבלותיהם הנובעות מהתאונה, התקשו ומתקשים התובעים בביצוע עבודתם, נאלצו לצמצם את היקף עבודתם, נזקקים להפוגות ממושכות במהלכה ונגרמו להם הפסדי השתכרות.

6. התובעים מוגבלים מאז התאונה בביצוע פעולות יומיומיות שונות ובניהול משק ביתם, הם נזקקים לעזרת הזולת וימשיכו להיזקק לה גם בעתיד. 

7. עקב מגבלותיהם הנובעות מהתאונה נזקקים התובעים לשימוש מוגבר במוניות, ולהסעות מיוחדות, ויזקקו לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

8. בתאריך 22.6.22, בסביבות השעה 02:20 או בסמוך לכך, בצומת השרון, היה הרכב מעורב בתאונה עם רכב הנושא מ"ר 72-351-72 והתובעים נחבלו בגופם (להלן: "התאונה").

רצ"ב אישור משטרה ותמונות פגיעת הרכבים, מסומנים "כנספח 1".

התובע 1:
9. לאחר התאונה, טופל התובע בבית החולים הלל יפה, בחדרה, שם אובחנו חבלות בצוואר, בגב, בצלעות והוא אושפז לביצוע בדיקות בחשד לשברים וקרע בטחול. בדיקת הדמיה שללה חשד לחזה אוויר ושברים ולאחר קבלת טיפול רפואי ראשוני שוחרר לביתו בהמלצה להמשך מעקב רפואי, נטילת משככי כאבים ומנוחה.

10. התובע אשר המשיך לסבול מכאבים והגבלה בתנועות הצוואר והגב טופל ע"י אורתופד אשר הפנה אותו לביצוע טיפולי פיזיותרפיה וטיפולי רפואה משלימה לצד טיפול תרופתי לשיכוך כאב והמלצה להמשך מעקב.

11. בנוסף לכאבים ולהגבלה בתנועות הצוואר והגב החל התובע לחוש בנימול והקרנת הכאבים לגפיים העליונות כמו גם כאבים בברכו והוא המשיך בביצוע טיפולי פיזיותרפיה במטרה לשוב לפעילות.

12. לאחר ביצוע סדרת טיפולים אינטנסיביים נותר עם כאבים והגבלה בתנועות הצוואר והגב, עם הקרנת הכאבים לזרוע ועם כאבים והגבלה בתנועות ברך שמאל והוחלט להפנותו להמשך מעקב ולביצוע בדיקות הדמיה.

13. בדיקת MRI שכוונה לברך שמאל שללה נזק מיניסקיאלי והדגימה בצקת לשדית מינימלית ונוזל תוך פרקי. בדיקת  EMG הדגימה רדיקלופטיה ועדות לפגיעה בגובה 5C-6C והוחלט להפנותו להמשך מעקב רפואי וביצוע טיפולי פיזיותרפיה.

רצ"ב תעודות רפואיות, מסומנות "כנספח 2".
14. מאז התאונה סובל התובע מכאבים ומהגבלה בתנועות הצוואר והגב, הקרנת הכאבים לגפיים העליונות, מכאבים והגבלה בתנועות ברך שמאל, מקושי בהליכה עמידה וישיבה ממושכות, מקושי בהקלדה והרמת חפצים, מקושי בהרמה, מקושי באחיזת חפצים, מכאבים עזים, מקשיי שינה, מקושי בביצוע תפקודים יומיומיים, והטיפולים בו צפויים להימשך גם בעתיד. 

15. התובע מנהל פרויקטים עם ניסיון עשיר בתכנות, עבודה הכרוכה מעצם טיבה וטבעה בישיבה ממושכת, ריכוז והקלדה, מתקשה מאז התאונה ומחמת תוצאותיה בביצוע עבודתו, נאלץ לצמצם את היקפה, נזקק להפוגות במהלכה ונגרמו לו הפסדי שכר.

16. התובע מוגבל מאז התאונה בביצוע פעולות יומיומיות שונות ובניהול משק ביתו נזקק לעזרת הזולת וימשיך להיזקק לה גם בעתיד. 

17. עקב מגבלותיו הנובעות מהתאונה נזקק התובע לשימוש מוגבר במוניות ולהסעות מיוחדות, ויזקק לכך גם בעתיד. 

התובעת 2:
18. לאחר התאונה טופלה התובעת בבית החולים הלל יפה בחדרה, שם אובחנו כאבים והגבלה בתנועות הצוואר והגב ושטפי דם מרובים על פלג גופה התחתון, לאחר קבלת טיפול רפואי ראשוני שוחררה התובעת לביתה בהמלצה לנטילת משככי כאבים, המשך מעקב רפואי ומנוחה.

19. נוכח כאבים והגבלה בתנועות הצוואר והגב טופלה התובעת ע"י אורתופד אשר איבחן הגבלה ניכרת בכל תנועות הצוואר והיא הופנתה להמשך מעקב, הפניה לקבלת זריקה לשיכוך כאב, מנוחה, ביצוע טיפולי פיזיותרפיה דחופים ולבישת צווארון רך.

20. בנוסף לכאבים והגבלה בתנועות הצוואר והגב החלה התובעת לסבול מכאבי ראש וסחרחורות והומלץ לה על ביצוע טיפולי רפואה משלימה בנוסף לטיפולי הפיזיותרפיה והימנעות ממאמץ.

21. נוכח הקרנת הכאבים לגפיים והירדמות כף היד הופנתה לביצוע בדיקת EMG במקביל להמשך טיפול תרופתי לשיכוך כאב לרבות טיפול באמצעות זריקות שיכוך כאב.

22. התובעת אשר טופלה בין היתר באטופן לשיכוך כאב לקתה בהתקף אלרגיה עם ביטוי קליני של נפיחות בלוע והיא טופלה במסגרת מוקד לטיפול רפואי דחוף.

23. חרף הטיפולים הרבים שעברה ובהיעדר שיפור הוחלט להפנותה לטיפול במסגרת מרפאות כאב, המשך טיפול שיכוך כאב באמצעות זריקות ולבישת צווארון רך.

24. בדיקת EMG שבוצעה לתובעת הדגימה פולירדיקלופתיה צווארית והומלץ לה על המשך מעקב וטיפול כאב ומעקב אורתופדי ונוירולוגי.

רצ"ב תעודות רפואיות, מסומנות "כנספח 3".

25. מאז התאונה ומחמת תוצאותיה סובלת התובעת מכאבים והגבלה בתנועות הצוואר והגב, מכאבי ראש וסחרחורות, מהקרנת הכאבים לגפיים והירדמות זרוע וכף ידה השמאלית, מקושי בישיבה, עמידה והליכה ממושכות, מקושי בהקלדה ובאחיזת חפצים והרמה, מקושי בכיפוף, מקושי בהרמה ובנשיאת משקלים, מהתקפי כאב עזים וצורך בקבלת זריקות לשיכוך כאב, קושי בהירדמות, עייפות ושינה כאובה היא נזקקת לקבלת טיפול רפואי ותיזקק לו גם בעתיד.

26. התובעת מנהלת מחלקה בחברת יד 2, ובמקביל לתפקיד ניהולי בכפיפות להנהלה הבכירה משלבת לימודים אקדמיים, עבודתה ולימודיה כרוכים מעצם טיבם וטבעם בישיבה ממושכת ועבודה מול מחשב ובישיבות, ובעטיה של התאונה על תוצאותיה מתקשה בביצוע עבודתה ובלימודיה, נזקקת להפוגות ממושכות במהלכה ונגרמו לה הפסדי שכר.

27. מאז התאונה ומחמת תוצאותיה מתקשה התובעת בניהול משק ביתה, היא נזקקת לעזרת הזולת ותיזקק לה גם בעתיד.

28. עקב מגבלותיה הנובעות מהתאונה, ובדגש על אופי פגיעותיה, נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 
                
       
חלק 3 
(4) פירוט העובדות המקנות סמכות לבית המשפט 

29. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

30. להלן פירוט נזקי התובע 1:
1. נזק מיוחד:  
(1)  פגיעה בכושר ההשתכרות בעבר –			          90,500 ₪ 
(2)  עזרת הזולת בעבר –	           				              8,000 ₪  
(3)  הוצאות רפואיות ונסיעות לטיפולים בעבר –	          6,500 ₪ 
(4)  הסעות מיוחדות ושימוש מוגבר במוניות בעבר -            7,350 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
1. הפסדי השתכרות בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות, הוצאות פארה רפואיות ונסיעות לטיפולים בעתיד. 	
1.  הוצאות ניידות בעתיד. 
1.  פיצוי בגין נזקיו הלא ממוניים של התובע. 
31. 
32. להלן פירוט נזקי התובעת 2:
3. נזק מיוחד:  
(5)  פגיעה בכושר ההשתכרות בעבר –			          100,000 ₪ 
(6)  עזרת הזולת בעבר –	           				              18,000 ₪  
(7)  הוצאות רפואיות ונסיעות לטיפולים בעבר –	          9,500 ₪ 
(8)  הסעות מיוחדות ושימוש מוגבר במוניות בעבר -            12,500 ₪

4. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
1. הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות, הוצאות טיפולים רגשיים, הוצאות פארה רפואיות ונסיעות לטיפולים בעתיד. 	
1.  הוצאות ניידות מוגברות בעתיד. 
1.  פיצוי בגין נזקיה הלא ממוניים של התובעת. 


33. הנתבעת 2 חייבת לפצות את התובעים בהיותה מבטחת השימוש ברכב בעת התאונה.

34. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

35. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת 2. 

אשר על כן, מתבקש בית המשפט הנכבד להזמין את הנתבעים לדין ולחייבם לפצות את התובעים כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.

                                                                                     ____________________
						              אריאל פרייברג, עו"ד
								          ב"כ התובעים   

